Na osnovu člana 29 stav 2 Zakona o državnoj imovini ("Sl. list CG", br. 21/9 i 40/11), člana 38 stav 1 tačka 9 Zakona o lokalnoj samoupravi ("Sl. list CG", br. 2/18, 34/19 i 38/20), i člana 43 stav 1 tačka 9 Statuta Opštine Bar ("Sl. list CG-opštinski propisi", br. 37/18) Skupština opštine Bar na sjednici održanoj dana\_\_\_\_\_\_\_\_\_\_\_\_\_\_\_2020. godine, donijela je

ODLUKU

o pokretanju postupka davanja u zakup objekta

Član 1

Pokreće se postupak davanja u zakup objekta - bivša “Tropikana”, označenog u katastru nepokretnosti u “V” listu iz lista nepokretnosti broj 2306 KO Novi Bar, kao zgrada broj 4, po načinu korišćenja pomoćna zgrada, spratnosti Po, površine 75m2, na katastarskoj parceli broj 5747, u obimu prava svojina 1/1 Opština Bar.

Član 2

Objekat iz člana 1 ove odluke daje se u zakup, u viđenom stanju, radi pružanja ugostiteljskih usluga

Objekat se daje u zakup za period od 5 (pet) godina, od dana zaključenja ugovora o zakupu.

Član 3

Početna, jednogodišnja, cijena zakupa objekta iz člana 1 ove odluke iznosi 6.000,00€.

Član 4

Davanje u zakup objekta iz člana 1 ove odluke vršiće se javnim nadmetanjem (aukcijska prodaja), na osnovu javnog poziva koji će biti objavljen u najmanje jednom dnevnom štampanom mediju koji se distribuira na cijeloj teritoriji Crne Gore i na web sajtu Opštine Bar [www.bar.me](http://www.bar.me).

Postupak davanja objekta u zakup sprovešće komisija koju će imenovati predsjednik Opštine.

Komisiju čine predsjednik i četiri člana.

Član 5

Ugovor o davanju u zakup objekta po sprovedenom postupku davanja u zakup, sa proglašenim zakupcem, zaključiće predsjednik Opštine.

O realizaciji ove odluke predsjednik će informisati Skupštinu Opštine, kroz godišnji izvještaj o radu.

Član 6

Sredstva ostvarena davanjem u zakup ove nepokretnosti će se koristiti za ulaganje u infrastrukturu i druge kapitalne investicije od značaja za Opštinu Bar.

Član 7

Ova Odluka stupa na snagu osmog dana od dana objavljivanja u "Službenom listu Crne Gore - opštinski propisi".

**SKUPŠTINA OPŠTINE BAR**

Broj: 030-\_\_\_\_\_ **PREDSJEDNIK**

Bar, \_\_\_\_\_\_\_\_\_ 2020. godine Mićo Orlandić

**OBRAZLOŽENJE**

Zakonom o državnoj imovini(»Sl. list CG«, br. 21/09 i 40/11), uređeno je korišćenje upravljanje i raspolaganje stvarima i drugim dobrima koja pripadaju Crnoj Gori ili lokalnoj samoupravi. Članom 39 stav 1 zakona propisano je da se stvari i druga dobra u državnoj imovini mogu davati u zakup, a stavom 2, istog člana zakona da se službene zgrade poslovni prostori, prevozna sredstva i druge pokretne i nepokretne stvari mogu davati u zakup na vrijeme do pet godina uz mogućnost produženja. Članom 40 stav 1 zakona propisano je da se prodaja i davanje u zakup stvari i drugih dobara u državnoj imovini vrši javnim nadmetanjem ili na osnovu prikupljenih ponuda, a izuzetno neposrednom pogodbom, a stavom 3 istog člana zakona da se davanje u zakup stvari i drugih dobara u državnoj imovini neposrednom pogodbom može vršiti u slučaju kada davanje u zakup ne uspije ni nakon tri uzastupna objavljivanja javnog poziva za javno nadmetanje ili prikupljanje ponuda.

Nadalje, članom 29 stav 2 navedenog zakona određeno je da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i statutom, Kako je definisano u članu 38 stav 1 tačka 9 Zakona o lokalnoj samoupravi (»Sl. list Crne Gore«, br.2/18 i 38/20), i članu 43 stav 1 tačka 9 Statuta Opštine Bar (»Sl. list CG – opštinski propisi«, br. 37/18) da Skupština opštine raspolaže imovinom , time je jasan pravni osnov za odlučivanje i donošenje odluke kao u dispozitivu.

Opština Bar je u katastru nepokretnosti u “V” listu iz lista nepokretnosti broj 2306 KO Novi Bar, upisana kao subjekat prava asvojine, u obimu 1/1, na objektu označenom kao zgrada broj 4, po načinu korišćenja pomoćna zgrada, spratnosti Po, površine 75m2, na katastarskoj parceli broj 5747. Površina zemljišta ispod objekta je 75m2. Zemljište na kojem je izgrađen objekat je građevinsko zemljište i nalazi se u zahvatu UP 6, U zoni “D”, po DUP-u “Topolica I – izmjene i dopune”.

Objekat se nalazi neposredno, sa sjeverne strane uz zgrade “Potkovice”, na gradskom šetalištu na Topolici u Baru. Izgrađen je početkom osamdesetih godina prošlog vijeka, kao pomoćni objekat. Da bi krajem devedesetih godina izvršena njegova prenamjena u ugostiteljski objekt i, u te svrhe, bio izdat u zakup nekih 16 godina. U tom periodu u njemu su pružane ugostiteljske usluge pripremanje i posluživanja pića i napitaka i poslovao je pod nazivom “Tropikana”.

Za zakup predmetnog objekta, radi pružanja ugostiteljskih usluga u njemu, više lica je iskazalo interesovanje. Najniži iznos zakupnine po 1m2 objekta, određen je srazmjerno najnižem iznosu zakupnine po 1m2 građevinskog zemljišta, u toj zoni- Zona I, koja je utvrđena Odlukom o donošenju Programa građenja, postavljanja i uklanjanja privremenih objekata na području opštine Bar ("Službeni list Crne Gore - opštinski propisi", br. 013/19 i 07/20), utvrđena u iznosu od 70€/m2, uvećan je za minimalnih 15%, tako da iznosi 80,00€. Sredstva ostvarena od zakupa, shodno članu 23 stav 1 Zakona o državnoj imovini usmjeriti će se u izgradnju komunalne infrastrukture i kapitalne investicije od značaja za Opštinu Bar.

Sledstveno svemu navedenom, predlaže se Skupštni da donese Odluku o davanju u zakup objekta - bivša “Tropikana”, označenog u katastru nepokretnosti u “V” listu iz lista nepokretnosti broj 2306 KO Novi Bar, kao zgrada broj 4, po načinu korišćenja pomoćna zgrada, spratnosti Po, površine 75m2, na katastarskoj parceli broj 5747.